### HASZNÁLAti szerződés

6. számú módosítása

amely létrejött egyrészről a

Pécs Megyei Jogú Város Önkormányzata

székhelye: 7621 Pécs, Széchenyi tér 1.

képviseli: Péterffy Attila polgármester

törzsszáma: 15735612

adóigazgatási azonosító száma: 15735612-2-02

mint átadó (a továbbiakban: Önkormányzat), valamint a

Pécsi Többcélú Agglomerációs Társulás

székhelye: 7621 Pécs, Széchenyi tér 1.

képviseli: Pfeffer József elnök

törzskönyvi azonosító: 587086000

adóigazgatási azonosító száma: 15587086-1-02

mint átvevő (a továbbiakban: Társulás)

mint szerződő felek között az alábbiakban foglaltak szerint:

PREAMBULUM

Szerződő felek rögzítik, hogy a közöttük 2017. október 20. napján 07-7/397-74/2017. számon megkötött Használati szerződésben foglaltak szerint Pécs Megyei Jogú Város Önkormányzata 2018. január 1-jei hatállyal határozatlan időre a Pécsi Többcélú Agglomerációs Társulás fenntartásába kerülő Integrált Nappali Szociális Intézmény és az Esztergár Lajos Család és Gyermekjóléti Szolgálat Központ által 2017. december 31-éig is használt ingatlanokat a feladat ellátására a Társulás használatba adta.

A szerződésben foglaltak szerint az Önkormányzat hozzájárult a Társulás használati jogának ingatlan-nyilvántartásba történő bejegyzéséhez. Az ingatlanokra a Baranya Megyei Kormányhivatal Földhivatali Főosztály Földhivatali Osztálya a használati jogot bejegyezte.

A Pécsi Többcélú Agglomerációs Társulás /2023.(II.9.) számú határozatában döntött a 7621 Pécs megye Utca 22. szám alatti telephelyén nyújtott szociális szolgáltatások megszüntetéséről, és az ingatlannak az Önkormányzat részére történő visszaadásáról.

1. A fentiekre tekintettel a szerződő felek a közöttük 07-7/397-74/2017. számon létrejött és 2018. január 1-től hatályos Használati szerződés 1. pontjában az Esztergár Lajos család és Gyermekjóléti Szolgálat és Központ tekintetében meghatározott ingatlanok köréből a 17636 hrsz-ú 7621 Pécs megye utca 22. szám alatti ingatlant törlik.
2. A szerződő felek közösen kérik a Baranya Vármegyei Kormányhivatal Földhivatali Főosztály Földhivatali Osztályát, hogy az 1. pontban meghatározott ingatlanra a Pécsi Többcélú Agglomerációs Társulás javára bejegyzett használati jogot törölje.
3. A Felek között létrejött Használati szerződés jelen módosítással nem érintett rendelkezései változatlan tartalommal hatályban maradnak.

Szerződő Felek a szerződést közös értelmezést követően, mint akaratukkal mindenben megegyezőt, helybenhagyólag írták alá.

A jelen szerződés mindkét fél általi aláírása napján lép hatályba.

Pécs, 2023…………..

|  |  |
| --- | --- |
| …………………………………..……  **Pécs Megyei Jogú Város Önkormányzata**  **Képviseli: Péterffy Attila**  **polgármester**  Szakmai ellenjegyző:  ……………………  Pénzügyi ellenjegyzés:  ………………………….. | **Pécsi Többcélú Agglomerációs Társulás**  **Képviseli: Pfeffer József elnök**  Jegyzői ellenjegyzés:  ……………………….. |
|  |  |
|  |  |

Ellenjegyzem: